**Казімір Камейша “Камень ля вёскі Камень”**

**6 клас**

Мэты:

* Пазнаёміць вучняў з арыгінальнай трактоўкай міфалагічнага сюжэта ў паэтычнай легендзе К. Камейшы, прааналізаваць змест і вобразы твора;
* Паглыбіць веды вучнаў пра міфалагічныя сюжэты і вобразы, спецыфіку іх узнаўлення ў мастацкіх тэкстах;
* Развіваць творчае ўяўленне падлеткаў, удасканальваць іх аналітычныя і маўленчыя ўменні (выразна чытаць і расказваць легенды, карыстаючыся адпаведнай лексікай і захоўваючы вобразны лад і эмацыянальную афарбоўку твораў).

Эпіграф:

Спявайце, людзі, як спявалі,

Жывіце лепей,як жылі.

Мы іншай клятвы не давалі

Сабе, і Богу, і зямлі.

**Ход урока**

1. **Арганізацыйны момант**

Адзначыць тых, хто адсутнічае на ўроку.

*Правесці апытванне ў выглядзе інтэрв’ю.*

Настаўнік: Сённяшні наш урок я хачу пачаць незвычайна. Я хачу ўзяць у вас інтэрв’ю.

Цяпер на вуліцы хутка пачынае цямнець, скажыце мне, калі ласка:

* Што нам трэба ведаць, каб не трапіць пад машыну?
* На што нам патрэбны флікер?
* Як трэба правільна пераходзіць дарогу?

Малайцы, я ўпэўнена, што вы не трапіце ў недарэчныя абставіны.

1. **Праверка дамашняга задання.**

*Апытаць 3-4 вучня.*

Настаўнік: Дзеці, скажыце мне, калі ласка, а якое дамашняе заданне вы атрымалі?

*(Адказ вучня)*

Настаўнік: Добра, а цяпер давайце паслухаем, што вы стварылі, якія вы творцы. А магчыма, што нехта з вас стане паэтам ці пісьменнікам.

Настаўнік: Малайцы, у нас яшчэ будзе час на наступным уроку і мы з вамі абавязкова выслухаем астатніх.

1. **Вывучэнне новай тэмы**

*Агучыць назву верша, аўтара.*

***Вызначэнне задач.*** Настаўнік: Вывучаючы новы верш, што мы павінны на сённяшнім уроку для сябе вызначыць? Чаму павінны навучыцца?

*(Навучыцца выразна чытаць верш, зразумець сэнс верша).*

*Адным з вучняў было падрыхтавана невялікае паведамленне пра АЎТАРА.*

Настаўнік: - А цяпер папросім …., каб нам сказаў некалькі слоў пра самога аўтара. А ўсе астатнія ўважліва слухайце і запамінайце.

**Настаўнік чытае верш.**

Настаўнік: А цяпер звернемся да самога верша. Перагледзьце гэты верш яшчэ раз*.*

*Слоўнікавая работа. Патлумачыць незразумелыя словы.*

Настаўнік: Дзеці, скажыце, калі ласка, ці ўсё вам зразумела ў вершы?

*Зыпытаць некалькі складаных слоў і патлумацыць, калі вучні не будуць іх ведаць.*

1. **Фізкультхвілінка.**

*Давайце ўстанем дружна, разам,*

*Уменні рухацца пакажам.*

*Так паглядзім улева, управа,*

*На месцы ўсе паскачам жвава,*

*І нахінёмся нізка-нізка,*

*Зноў станем прама, па-англійску.*

*Нарэшце удыхнём глыбока*

*І вернемся да тэмы ўрока.*

1. **Замацаванне тэмы.**

Настаўнік: Дзеці, скажыце мне калі ласка, можа вы ведаеце легенду пра тое, адкуль на нашай зямлі ўзяліся камяні?*(Адказ некалькіх вучняў).*

Настаўнік: А цяпер давайце з вамі звернемся да верша і паглядзім, а што Казімір Камейша паказвае нам у сваім вершы.

*(Аўтар малюе перад намі вобраз волата-валуна, у якога было ўсё з камення – галава, тулава, рукі, ногі. Казачны ледавік ішоў каля вёскі і пачуў салаўіные спевы, пусціўся ў скокі. І там дзе ён скакаў засталася гара камення. А калі стаміўся, прысеў адпачыць і “зняў каменнай рукою валун-чаравік” і забыў пра яго, а чаравік так і застаўся ляжаць “На пушчанскай вузенькай паласе”).*

**Пытанні:**

-А цяпер давайце паспрабуем пераказаць змест нашага твора. Пра што ён?

-Як выглядае магутны ледавік паводле паэтычнага апісання? Зачытайце адпаведныя радкі з верша.На каго ён падобны? *(Магутны ледавік падобны на волата, ён каменны, велізарны, цяжкі, вясёлы:*

*«Гэта не камень, а чаравік.*

*А хто забыў яго?*

*Сам ледавік.»*

*«Ён так чаравікам сваім грымеў,*

*Аж прарок Ілья ў калясніцы нямеў.*

*Там, дзе скакаў ён, прыблуднік той,*

*Засталіся крушні ляжаць гарой.»*

*«Расшчапіў на шыі каменны аплік,*

*Зняў каменнай рукою валун-чаравік.*

*І забыў пра яго, не вяртаўся назад —*

*Было цяжару і так зашмат.»).*

1. **Падагульненне.**

*Саставіць сінквейн****.***

***Прыклад:***

1. ЛЕДАВІК
2. 2 прыметніка;
3. 3 дзеяслова;
4. Сказ з 4 слоў;
5. Сінонім да слова.
6. **Дамашняе заданне**.

Выразнае чытанне верша. Скласці казачную гісторыю “Як Асілак-валун ворагаў на нашай зямлі запыніў”

1. **Падвядзенне вынікаў**.
2. Выстаўленне адзнак.
3. Адказы на пытанні:
* Пра што мы гаварылі на ўроку?
* Што новага даведаліся?